युवकों ने छात्राओं को छेड़ा
भास्कर संवाददाता | बुरहानपुर
मंगलवार दोपहर करीब 12.30 बजे सावित्रीबाई फुले शासकीय कन्या हायर सेकंडरी स्कूल की छात्राओं ने दो युवकों पर छेड़छाड़ का आरोप लगाया। जानकारी के मुताबिक छात्राएं 26 जनवरी के कार्यक्रम के लिए सीडी में गाना रिकार्ड कराने स्कूल से निकली थीं। इस दौरान युवकों की बाइक से छात्राओं को धक्का लगा। बहस हो गई। मामला स्कूल तक जा पहुंचा। निर्भया टीम पहुंची। युवकों को सिटी कोतवाली ले जाया गया। प्राचार्य सैयद अतिक अली के मुताबिक छात्राओं ने कमेंट करने की शिकायत की है।
महिला ने कीटनाशक पीया, भर्ती- बुरहानपुर | ग्राम नागझीरी निवासी महिला ने कीटनाशक पी लिया। उसे जिला अस्पताल में भर्ती कराया गया। पुलिस ने उसके बयान लिए। पुलिस के मुताबिक लाछाबाई पति कैलाश के मुंह में गलती से कीटनाशक चला गया।
hin_Deva bho_Deva hin_Deva hin_Deva